Ọ̀ràn náà le gidigidi, bí kò sí àánú Ẹlẹ́dàá mi ni, igi ìbá ti dá pa mí - Ọlọ́rùn tóbi lọ́ba. Nígbà tí ó oẹ́díẹ̀ ọ̀kan nínú àwọn igi gíga wọn-ọnnì forìbalẹ̀ lẹ́bàá ọ̀dọ̀ mi mo yára jókòó sí orí rẹ̀ kì ó tóó dìde, ìgbà tì atẹ́gùn sì tún fẹ́ tí ó dìde tán tèmi ti igi náà ni a dìde. Bẹ́ẹ̀ ni igi náà ga, bí ènìyàn bá ń wò mí ní ìsàlẹ̀ n kò ju kékeré lọ. Inú mi kọ́ dùn nígbà tí mo dé òkè lọ́hùn-ún nítorí mo rí gbogbo àgbègbè ibẹ̀ kedere, ewéko gbogbo dúdú mirinmirin, àyíká náà sì lẹ́wà gidigidi. Ṣùgbọ́n nígbà tí ó pẹ́ dípò ayọ̀ ẹkún ló yẹ kí n máa sun. Níto’ri nígbà tí mo dé òkè tán atẹ́gùn kò fẹ́ mọ́, ìtàkùn dúró bí ó ti wà rí, àwọn igi kò sì fi orí balẹ̀, ṣé èmi ìbá mọ̀ kí n tètè bẹ́ sílẹ̀ bí atẹ́gùn bá fẹ́ ṣùgbọ́n nígbà tí igi ti wà ní ìdúró, àti sọ̀ kalẹ̀ kò lè ṣàìjẹ̀ ìṣòro fún mi. Nítorí n kò lè bẹ́ láti orí òkè gíga sí ilẹ̀, bí mo bá ṣe èyínì àti apá àti ẹsẹ̀ mi ni yóò yún wómúwómú. Bẹ́ẹ̀ ni igi náà ga tó bẹ́ẹ̀ ara rẹ̀ sì dán tó bẹ́ẹ̀ tí kò sí ẹni tí ó lè sọ̀kalẹ̀ fún ara rẹ̀ rárá. Eléyìí mú ìrònú bá mi mo sì bẹ̀rẹ̀ sí kábàámọ̀ ara tí ó ré mi tí mo fi hu irú ìwà òmùgọ̀ bẹ́l.
Oran naa le gidigidi, bi ko si aanu Eledaa mi ni, igi iba ti da pa mi - Olorun tobi loba. Nigba ti o oedie okan ninu awon igi giga won-onni foribale lebaa odo mi mo yara jokoo si ori re ki o too dide, igba ti ategun si tun fe ti o dide tan temi ti igi naa ni a dide. Bee ni igi naa ga, bi eniyan ba n wo mi ni isale n ko ju kekere lo. Inu mi ko dun nigba ti mo de oke lohun-un nitori mo ri gbogbo agbegbe ibe kedere, eweko gbogbo dudu mirinmirin, ayika naa si lewa gidigidi. Sugbon nigba ti o pe dipo ayo ekun lo ye ki n maa sun. Nito’ri nigba ti mo de oke tan ategun ko fe mo, itakun duro bi o ti wa ri, awon igi ko si fi ori bale, se emi iba mo ki n tete be sile bi ategun ba fe sugbon nigba ti igi ti wa ni iduro, ati so kale ko le saije isoro fun mi. Nitori n ko le be lati ori oke giga si ile, bi mo ba se eyini ati apa ati ese mi ni yoo yun womuwomu. Bee ni igi naa ga to bee ara re si dan to bee ti ko si eni ti o le sokale fun ara re rara. Eleyii mu ironu ba mi mo si bere si kabaamo ara ti o re mi ti mo fi hu iru iwa omugo bel.